kardosdrur/scandi-wiki huggingface dataset:
Heinrich Rickert

Heinrich Rickert henviser til:

 Heinrich Rickert (politiker) (1833–1902) – tysk journalist og politiker
 Heinrich Rickert (filosof) (1863–1936) – tysk filosof
Heinrich Rickert (filosof)

Heinrich John Rickert (født 25. maj 1863 i Danzig, død 25. juli 1936 i Heidelberg) var en tysk filosof. Han var søn af politikeren Heinrich Rickert. 

Rickert blev Dr. phil. i Freiburg 1891, ekstraordinær professor sammesteds 1894, ordentlig professor 1896. Han har særlig beskæftiget sig med forholdet mellem natur- og kulturvidenskab. Medens naturvidenskaben angår det almene, beskæftiger kulturvidenskaben sig efter Rickert med det, der kun forekommer én gang (personligheder, begivenheder osv.), og som direkte eller indirekte har kulturværdi (dvs. har gavnlig eller skadelig betydning for kulturudviklingen). Hans vigtigste arbejder, hvoraf de fleste er kommet i flere til dels stærkt omarbejdede udgaver, er Zur Lehre von der Definition (1888), Der Gegenstand der Erkenntniss (1892), Die Grenzen der naturwissenschaftlichen Begriffsbildung (1896—1902), Kulturwissenschaft und Naturwissenschaft (1899), Geschichtsphilosophie i "Deutsche Philosophie im Beginn des 20. Jahrhunderts" (1904 f.), Die Philosophie des Lebens (1920), System der Philosophie, II del (1921).

Kilder 

  

Filosoffer fra Tyskland
Ansatte ved Freiburgs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Gdansk
Heinrich Rickert (politiker)

Heinrich Edwin Rickert (27. december 1833 i Putzig — 3. november 1902 i Berlin) var en tysk politiker. Han var far til filosoffen Heinrich Rickert.

Rickert var 1858—66 redaktør af et blad i Danzig og vandt stor indflydelse i byen; valgtes 1876 til landsdirektør for provinsen Preussen, men afgik 1878, da den tvedeltes. Siden 1870 sad han som byens repræsentant i det preussiske underhus og siden 1874 i den tyske rigsdag, og vandt begge steder stor indflydelse ved sin finansielle indsigt. Oprindelig nationalliberal udtrådte han 1879 af partiet og sluttede sig 1884 til det tysk-frisindede, men skilte sig 1893 herfra, fordi han ville støtte Caprivis hærlovsforslag og senere kolonialpolitikken. Derimod var han stadig udpræget modstander af toldbeskyttelsen. I de sidste 9 år var han fører for den lille gruppe, der kaldtes "den frisindede forening".

Kilder 

 

Politikere fra Preussen
Tyskere i 1800-tallet
Alois Riehl

Alois Adolf Riehl (født 27. april 1844 i Bozen, død 21. november 1924 i Berlin) var en tysk filosof.

Riehl, der 1873 blev professor i Graz, senere i Berlin, står som en af de mest fremragende repræsentanter for nykriticismen, den filosofiske bevægelse, der i 19. århundredes sidste halvdel efter romantikken søgte tilbage til Kant. Nykriticismen drog atter erkendelsesproblemet i forgrunden, og Riehls hovedværk Der philosophische Kriticismus (1876—87) har været et af de betydeligste i den moderne erkendelsesteoris historie. Af Riehls andre værker må nævnes Über wissenschaftliche und nicht-wissenschaftliche Philosophie (1883) og Zur Einführung in die Philosophie der Gegenwart (1903).

Kilder 

 
 

Filosoffer fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Paul Natorp

Paul Gerhard Natorp (født 24. januar 1854 i Düsseldorf, død 18. august 1924 i Marburg) var en tysk filosof.

Natorp, der 1885 blev professor i filosofi i Marburg, var den betydeligste repræsentant for den såkaldte Marburgskole, hvis ledende tanke var fornyelse af Kants filosofi, ikke som en dogmatisk lære, men som videnskabelig forsknings- og tænkningsmetode. Sin på dette grundlag hvilende, klart og stringent gennemarbejdede filosofi har Natorp dels søgt at begrunde i en række historiske værker, hvoraf Forschungen zur Geschichte des Erkenntnisproblems im Altertum (1884), Platos Ideenlehre (1903) og Descartes' Erkenntnistheorie (1882) er de vigtigste, dels har han fremstillet den i systematiske værker, der spænder over alle filosofiske discipliner; med særlig forkærlighed har han dyrket socialpædagogikken og er derved kommet til at øve indflydelse på tyske lærerkredse. De betydeligste værker er Allgemeine Psychologie nach kritischer Methode (1912), Die logischen Grundlagen der exakten Wissenschaften (1910), Socialpädagogik (3. oplag 1909).

Kilder 

 
 

Filosoffer fra Tyskland
Ansatte ved Marburgs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Düsseldorf
Georg Volkens

Georg Ludwig August Volkens (født 13. juli 1855 i Berlin, død 10. januar 1917 sammesteds) var en tysk botaniker. 

Volkens, der i 1882 blev Dr. phil., har især beskæftiget sig med planternes anatomiske bygning i forhold til de dem omgivende kår; hans første arbejder behandler anatomisk-fysiologiske emner, således: Zur Kenntniss der Beziehungen zwischen Standort und anatomischen Bau der Vegetationsorgane (1884) og især det højst interessante arbejde, der var frugten af en rejse til Ægypten: Die Flora der ägyptisch-arabischen Wüste auf Grundlage anatomisch-physiologischen Forschungen der gesteilt (1887). I 1892—94 drog Volkens til Kilimanjaro, og fra denne rejse foreligger værket Der Kilima-Ndsharo (1897). Volkens, der i 1887 var blevet ansat som docent i fysiologi ved Universitetet i Berlin og 1889 ansat ved dets botaniske museum samt i 1895 fik titel af professor, gav sig i de senere år af sit liv mere af med systematiske undersøgelser og studier over kolonialplanter. 1899—1900 rejste han til Carolinerne og Marianerne, og i 1901 til Java. Fra disse rejser foreligger forskellige publikationer.

Kilder 

 

Botanikere fra Tyskland
Museumsfolk fra Tyskland
Professorer fra Tyskland
Titulære professorer
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Johannes Volkelt

Johannes Volkelt (født 21. juli 1848 i Galicien, død 8. maj 1930 i Leipzig) var en tysk filosof.
 
Volkelt blev 1879 professor i Jena, 1883 i Basel, 1889 i Würzburg samt endelig 1894 i Leipzig. I 1921 blev han emeritus. Hans hovedværker er Erfahrung und Denken (1886), Die Quellen der menschlichen Gewissheit (1900), Schopenhauer (1900) og System der Aesthetik (1905—14), der repræsenterer inden for nykriticismen en metafysisk retning, påvirket også af Schopenhauer, Hegel og Eduard von Hartmann; af størst interesse er de æstetiske værker, hvor han søger at forene den moderne psykologisk-analytiske metode med Tysklands klassiske spekulative æstetik, og på dette område fjerner han sig længst fra de øvrige nykantianere.

Kilder 

 

Filosoffer fra Tyskland
Professorer fra Tyskland
Ansatte ved Jena Universitet
Ansatte ved Basels Universitet
Ansatte ved Würzburgs Universitet
Ansatte ved Leipzigs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Dötlingen

Dötlingen er en by med omkring 6.070 indbyggere beliggende centralt i Landkreis Oldenburg i den tyske delstat Niedersachsen.

Geografi 
Floden Hunte løber gennem kommunen som ligger i Naturpark Wildeshauser Geest. Større landsbyer i kommunen er Aschenstedt, Brettorf, Dötlingen og Neerstedt; Kommunens administration ligger i Neerstedt.

Arealfordeling 
Kommunen har et areal på 10.184 ha hvoraf 2.132 ha er skov, 6.684 ha landbrugsområder, 108 ha vandarealer, 695 ha erhvervs- og boligområder, 433 ha gader og veje og 71 ha rekreationsarealer.

Nabokommuner 
Dötlingen har fem nabokommuner, mod nord grænser den til kommunen Hatten, mod nordøst til Ganderkesee, mos sydøst til Prinzhöfte, mod sydvest til byen Wildeshausen og mod vest til kommunenGroßenkneten.

Inddeling 
I Dötlingen ligger disse landsbyer og bebyggelser (indb. i parentes, pr. 30. juni 2011): Altona (24 indbyggere), Aschenstedt (692), Barel (110), Brettorf (875), Busch (127), Dötlingen (1.473), Geveshausen (89), Grad (44), Haidhäuser (27), Hockensberg (486), Iserloy (28), Klattenhof (141), Neerstedt (1.401), Nuttel (90), Ohe (41), Ostrittrum (291), Rhade (108), Uhlhorn (44) og Wehe (81).

Eksterne kilder/henvisninger 

 Byens websted 

Byer i Niedersachsen
East Japan Railway Company

East Japan Railway Company () er japansk jernbaneselskab og et af syv selskaber grupperet i Japan Railways Group. Virksomhedsnavnet forkortes officielt JR East på engelsk og  på japansk. Koncernens hovedkvarter er i Yoyogi i Shibuya i Tokyo. JR East havde 73.017 ansatte pr. 31. marts 2013. I alt havde JR East 6,169 mia. passagerer i 2008, som kørte 130,5 mia. passagerkilometer.

Historie 
JR East blev etableret 1. april 1987, efter at være blevet fraspaltet det statsejede Japanese National Railways (JNR). Fraspaltningen var af navn en privatisering, men virksomheden var 100 % ejet af det statsejede JNR Settlement Corporation gennem flere år. I 2002 blev selskabet endegyldigt solgt til private investorer.

Efter opsplitningen af af JNR, så driver JR East jernbanelinjer i Stortokyo-området og Tōhoku-regionen.

Stationer 
De travleste jernbanestationer målt på antal JR East-passagerer (2011) i JR East-netværket var:

 Shinjuku Station (734.154) (verdens travleste trafikknudepunkt)
 Ikebukuro Station (544.762)
 Shibuya Station (402.766)
 Yokohama Station (394.900)
 Tokyo Station (380.997)
 Shinagawa Station (323.893)
 Shimbashi Station (243.890)
 Omiya Station (235.744)
 Akihabara Station (230.689)
 Takadanobaba Station (199.741)

Datterselskaber 

 Higashi-Nihon Kiosk - sælger aviser, drikkevarer og andet i kiosker på jernbanestationer og driver desuden Newdays nærbutikskæden
 JR Bus Kantō / JR Bus Tōhoku - intercity buskørsel
 Nippon Restaurant Enterprise - tilbyder bentō madpakker på toge og på jernbanestationer
 Tokyo Monorail - (70 % ejerandel)

Sponsorater 
JR East er medsponsor af JEF United Ichihara Chiba J-League fodboldklubben, som blev skabt ved en fusion af JR East og Furukawa Electric fodboldklubberne.

Referencer

Eksterne henvisninger 

 East Japan Railway Company Web Site (in English) 
 JR East official apology for "Inaho No.14" accident on 25 December 2005 

Jernbaneselskaber
Virksomheder i Tokyo
Transportvirksomheder fra Japan
Etableret i 1987
Jernbanetransport i Japan
Petrus Frans van Kerckhoven

Petrus Frans van Kerckhoven (født 10. november 1818 i Antwerpen, død 1. august 1857 sammesteds) var en flamsk forfatter.

Efter at have uddannet sig på sin fødebys Athenæum fik han en offentlig ansættelse på stedet og avancerede senere til kontorchef. van Kerckhoven var en af forkæmperne for den flamske bevægelse og udfoldede en omfattende forfattervirksomhed som flamsk skribent såvel af belletristisk som af videnskabelig art. Han har skrevet romaner som Daniel (1845), noveller, rejseskildringer og en lang række skuespil, af hvilke skal nævnes Boer en Edel, De Dronkaerd og Fanny. Også en lille redegørelse for den flamske bevægelse skyldes ham. Hans samlede værker er udkomne i Antwerpen i 13 bind (1869—73).

Kilder 
 

Romanforfattere fra Belgien
Novelleforfattere fra Belgien
Dramatikere fra Belgien
Rejsebogsforfattere
Flamske forfattere
Personer fra Antwerpen
Vincent Audren de Kerdrel

Vincent Paul Marie Casimir Audren de Kerdrel (født 27. september 1815 i Lorient, død 22 december 1899 i Paris) var en fransk politiker.

Audren de Kerdrel var født i Bretagne af gammel adelsæt. Da februarrevolutionen udbrød, var han redaktør af et legitimistisk blad i Rennes. Han valgtes 1848 til den grundlovgivende og 1849 til den lovgivende nationalforsamling og var i begge en af lederne for det monarkistiske parti, gjorde 1851 indsigelse mod statskuppet og opgav november 1852 sit sæde i den lovgivende forsamling, da kejserdømmet skulle oprettes. 1871 valgtes han til nationalforsamlingen og var igen en af det monarkistiske højres ledere og vigtigste talere; dog skilte han sig nu fra de egentlige legitimister og knyttede sig nærmest til hertugen af Broglie. Som senator siden 1876 fortsatte han kampen imod republikken.

Kilder 

 

Politikere fra Frankrig
Franskmænd i 1800-tallet
Struer FH

Struer Forenede Håndboldklubber eller  Struer FH, SFH er en håndboldklub fra Struer i Jylland. Klubben blev stiftet den 1. maj 1990, og er en sammenslutning af Fousing Idrætsforening og Struer Håndboldklub. Fousing Idrætsforening blev stiftet i 1934 og Struer Håndboldklub blev stiftet i 1964. Klubben har hjemmebane i Struer Hallerne.

Eksterne henvisninger 
Struer Forenede Håndboldklubber 

Håndboldklubber i Danmark
FH
Etableret i 1990
Hermione

Hermione har flere betydninger
 Hermione Granger, figur fra Harry Potter-bøgerne
 Hermione (mytologi), figur fra den græske mytologi
 Hermione (navn), pigenavn, specielt i Storbritannien
Sorten Muld (album)

Sorten Muld er den første udgivelse fra det danske folktronicaband af samme navn. Den blev udgivet i april 1996. Nogle gange kaldes det også Ægget, da coveret har et billede af et æg på forsiden. Grundet et relativt lille oplag er albummet blevet et samleobjekt for fans. 

Albummet blev til efter at Ulla Bendixen i 1995 var blevet kontaktet af Aarhus Kommune med henblik på at lave et projekt kaldet Futurepop i forbindelse med Kulturby 96. Ideen var at kombinere nordiske ballader fra middelalderen med elektronisk musik. Hendes kæreste, der var arkitekt, Martin Ottosen sluttede sig til, og sammen begyndte de at researche i techno- og folkemusik som ingen af dem kendte meget til. De gav deres projekt arbejdstitlen Sorten Muld. Deres første sang blev en fortolkning af "Jeg gik mig ud en sommerdag", og dette var med til at få Henrik Munch til at slutte sig til dem. De gav kort efter deres debutkoncert på på færgen Kronborg i København. Ved denne koncert medvirkede Bendixen dog ikke, da hun netop havde født. I stedet var en af bandets venner med som sanger.

Efter udgivelsen fortsatte gruppen deres samarbejde og fortsatte med at skrive nyt materiale, til deres første studiealbum, kaldet Mark II der udkom i 1997. De seks første sange fra Sorten Muld blev genudgivet dette album. Særligt nummeret "Ravnen" blev et stort hit for gruppen.

Spor 
 "Ravnen" - 7:25
 "Venelite" - 4:42
 "2 Søstre" - 4:29
 "Jeg Kan Se På Dine Øjne At Du Har En Anden Kær" - 5:04
 "Havets Farer" - 1:21
 "Jeg Gik Mig Ud En Sommerdag" - 4:00
 "Venelite Reprise" - 4:15
 "Beyond Reality Venelite Remix" - 5:41

Personel

Musikere 
 Ulla Bendixen - Vokal
 Thomas Holm - Sækkepiber
 Jeffrey Daniel Jensen - Bodhrán
 John Smith - Trommer
 Søren Bendixen - Elektrisk guitar
 Kent Møller - Elektrisk guitar (kraftigt forstærket)
 Harald Haugaard - Drejelire, violin

Andre 
 Arrangeret af Henrik Esben Munch, Martin Døssing Ottosen, Ulla Bendixen
 Maskinmester: Henrik Esben Munch
 Produceret, mixet og masteret af Henrik Munch, Martin Døssing Ottosen

Referencer

Eksterne henvisninger 
 Sorten Muld – Sorten Muld på Discogs

Sorten Muld-album
Debut EP'er
Debutalbum fra 1996
Flow Injektion Analyse

Flow Injection Analysis, ofte forkortet FIA er en analysemetode, hvor en prøve kontinuerligt blandes med andre opløsninger for derefter at blive analyseret i et spektrofotometer. De andre opløsninger prøven blandes med reagerer med stoffet prøven måles for, og danner herved en farve hvis absorbans detekteres i spektrofotometeret, hvorved koncentrationen af stoffet i prøven kan bestemmes ved hjælp af en standartkurve.

Anvendelser 
FIA anvendes ofte til at analysere vandprøver for nitrit, nitrat og fosfat.

Måling af nitrit og nitrat 
Det er kun nitrit der måles på, så ønskes der at blive målt på nitrat eller ammonium skal denne først omdannes til nitrit. Nitrat omdannes i FIA-systemet i en proces der forløber over en cadmium reductor sammen med en buffer (pH 8,5). Indeholder prøven ammonium omdannes denne til nitrit ved at reagere med et oxidationsmiddel, typisk kaliumperoxodisulfat, i en autoklave som en del af oplukningen. I næste trin reagerer nitrit med sulfanamid, NED (N-(1-naphthyl)-Ethylendiamin) og saltsyre. Stofferne reagerer i molforholdet 1:1 og danner en lilla azoforbindelse, der i spektrofotometeret slår ud ved 540 nm.

Måling af fosfat 
I vandlig opløsning ved lav pH forekommer fosfat som fosforsyre. I FIA-systemet reagerer fosforsyre med ammoniumheptamolybdate og danner heteropolysyrren molybdofosforsyrre. Heteropolymolybdofosforsyrren reagere herefter med tin(II)chlorid og danner komplekset fosformolybdænium blå der slår ud ved 720 nm.

Referencer 

Spektroskopi
Analytisk kemi
Frans Timmermans

Franciscus Cornelis Gerardus Maria "Frans" Timmermans (6. maj 1961 i Maastricht) er en hollandsk politiker der senest har været medlem af EU-kommissionen fra 2014 til 2023.

Han var ledende næstformand (sammen med Margrethe Vestager og Valdis Dombrovskis) og EU-kommissær for klimaindsats i Von der Leyen-kommissionen fra 2019 til sin afgang i 2023. Fra 2014 til 2019 var han første næstformand i Juncker-kommissionen og EU-kommissær for bedre regulering, inter-institutionelle forhold, retsstat, fundamentale rettigheder og bæredygtig udvikling.

Han forlod EU-Kommissionen 22. august 2023 for at føre valgkamp i Holland hvor han er kandidat til premierministerposten for alliancen mellem partierne GroenLinks og det socialdemokratiske Partij van de Arbeid (PvdA).

Timmermans var udenrigsminister i Holland fra 2012 til 2014 i den anden Rutte-regering og statssekretær for udenrigsanliggender fra 2007 til 2010 i den fjerde Balkenende-regering med ansvar for europæiske anliggender. Han var medlem af det hollandske Tweede Kamer for PvdA fra 1998 til 2007 og igen fra 2010 til 2012. Han var embedsmand i Hollands diplomatiske tjeneste fra 1987 til 1998, da han blev aktiv i politik.

Referencer 

Politikere fra det hollandske arbejderparti
Europa-Kommissærer fra Nederlandene
Europa-Kommissærer 2014-2019
Europa-Kommissærer 2019-2024
Personer fra Maastricht
Skattespekulation

Ordet Skattespekulation anvendes for at udtrykke, at der ikke er en rimelig sammenhæng mellem en virksomheds aktiviteter og den tilsvarende beskatning.  
Virksomheder kan inden for lovgivningens rammer disponere således, at skattebetalingen minimeres. Det kaldes lovlig skatteundgåelse eller skatteplanlægning. Hvis virksomheden bryder loven, er der tale om skatteunddragelse eller skattesvig. Endelig kan navnlig internationale virksomheder og deres rådgivere udnytte kompleksiteten af international ret til at opnå skattefordele, der ikke kan dømmes ulovlige, men som alligevel forekommer urimelige. Dette kaldes aggressiv skatteplanlægning eller skattespekulation.

Den teknologiske udvikling har betydet bedre og billigere kommunikationsmidler og lavere transportomkostninger. Dette er fulgt op af en afvikling af restriktioner på udenlandsk ejerskab af virksomheder, som igen har forbedret mulighederne for at drive virksomhed i udlandet og øget mulighederne for at opsplitte produktionsprocessen på flere lande for at udnytte hvert lands særlige fordele, f.eks. nærhed til et marked, veluddannet arbejdskraft eller lave lønomkostninger. De mange fordele begrænses imidlertid af forskellige ulemper, herunder også hvad der er kaldt forvridende skattekonkurrence fra udlandet.

De arrangementer, som virksomheder foretager for at begrænse deres skat, er kun delvis kendte, fordi udviklingslande har svage skatteforvaltninger og myndigheder i skattely henviser til tavshedspligt. På basis af materiale fra OECD er følgende arrangement skitseret: Et holdingselskab, der er etableret i et skattely, ejer et datterselskab, typisk i et udviklingsland. En kapitalejer overfører kapital til holdingselskabet ved aktiekøb. Kapitalen overføres fra holdingselskabet til datterselskabet som et lån.

Danmark 
I 2007 indgik regeringen og Dansk Folkeparti en aftale om et indgreb mod skattespekulation.

Baggrunden var bl.a., at danske selskaber etablerer datterselskaber i udlandet og placerer renteudgifter i Danmark uden at placere tilsvarende indtægter i Danmark. Desuden opkøber udenlandske selskaber (særligt kapitalfonde) værdipapirer i Danmark og udnytter afskrivningsregler og finansieringsstrukturer således, at omkostningerne regnskabsmæssigt placeres i Danmark, mens indtægterne placeres i udlandet, f eks i skattely. Herved reduceres grundlaget for den danske selskabsskat.

Internationalt 
Globaliseringen og den elektroniske samhandel på tværs af landegrænserne giver ikke kun danske skattemyndigheder nye udfordringer. G8-mødet i 2013 anbefalede bl.a. øget brug af automatisk informationsudveksling mellem skattemyndigheder, en anbefaling, der blev hilst velkommen af skatteminister Holger K. Nielsen..

Indenfor rammerne af et fælles OECD/G20 Base Erosion and Profit Shifting Project (BEPS) har OECD i 2014 har udarbejdet anbefalinger for en koordineret, international indsats.

Se også 

OECD and the G20: Global Forum on Transparency and Exchange of Information for Tax Purposes

Referencer 

Spekulation
Karavanserai

En karavanserai eller karavanestation er et herberg opført langs handelsruterne i Asien, Nordafrika og det sydøstlige Europa, specielt på silkevejen, i Mellemøsten ofte benævnt ved det persiske navn khan, (). Der findes over 1000 karavanseraier opført mellem år 900 og 1900, men de fleste er nu ruiner.

Galleri

Se også 
 Aksu (Xinjiang)
 Serail
 Sultanhani
 Erzurum

Eksterne links og henvisninger 

 Caravanserais, UNESCO
 Types and locations. Consider at Caravanserai
 Shah Abbasi Caravanserai, Tishineh
 Caravansara billeder 
 Consideratcaravanserai.net
 Caravanserais (Kervansaray) i Tyrkiet 
 The Seljuk Han i Anatolien

Historie
Silkevejen
Bygninger, konstruktioner og anlæg
Naturpark Wildeshauser Geest

Naturpark Wildeshauser Geest er navnet på en Naturpark i den vestlige del af Niedersachsen i Tyskland. Den er den med 1.500 km² den største Naturpark i delstaten Den væsentligste del ligger i Landkreis Oldenburg, men der er også dele i landkreisene Cloppenburg, Vechta og Diepholz.

Begrebet Gest 
Begrebet  „Gest“ kommer af det plattyske adjektiv güst, der betyder tør og ufrugtbar. Det er et morænelandskab, præget af sandaflejringer fra Saale-istiden. I lavningerne mellem dem er fugtige dårligt afvandede moser

Wildeshauser Geests beliggenhed 

Wildeshauser Geest ligger på den Nordtyske Slette. Mod nord grænser Naturpark Wildeshauser Geest til marsken omkring floderne Hunte og Weser (noget af den sydlige del er med i naturparken), mod til en række moser rækkende mod Wiehengebirge med Großem Moor, Wietingsmoor og Sulinger Moor . Mod nordvest går landskaber over i de Østfrisisk-Oldenburgisk gester. Gesthøjderne i naturparken ligger mellem 50 og 60 moh..

De større vandløb i Naturparken løber fra syd mod nord. Ud over den fra Wiehengebirge kommende flod Hunte, er gælder det vandløbebene Delme, Klosterbach og Hache, alle tre med udspring i Delmenhorster Geest.

Midt i naturparken ligger byerne Wildeshausen, administrationsbyen i Landkreis Oldenburg, og Harpstedt.

Eksterne kilder/henvisninger 

 Naturparkens websted 
 Tourisme 
 Om Naturpark Wildeshauser Geest på kulturportalnordwest.de

Naturparker i Niedersachsen
Niedersachsens geografi
Vestlige Højde

Vestlige Højde (dansk) eller Westliche Höhe (tysk) er en bydel med  8.083 indbyggere (2018) i det vestlige Flensborg. Vestlige Højde er beliggende vest for byens indre by. Den afgrænses i nord af Nordstaden og Nystaden, i syd af Friserbjerget og i vest af Harreslev. Området omtales også som byens vestlige højdedrag. På dansk findes også formen Vestlig Høj.

Administrativt omfatter den vestlige højde de statistiske distrikter Byparken (Stadtpark), Frueskov og Sankt Gertrud.

Eksterne henvisninger

Referencer 

Bydele i Flensborg